Ohsa, viimasest postitusest on möödas igavik. Aga ka põhjusega – ma olen nii palju vahepeal teinud, arvuti on viimane koht kuhu minna tahaks.
Okei, NYX Cosmetics Baltics teatas märtsi kuus, et on aeg jälle videosid tegema hakata. Mul plahvatas peas kohe idee ning viisin ka selle teoks. Aega ja närve kulus metsikutes kogustes aga lõpp tulemus sai nii kihvt, et inimesed ootavad täispikka filmi! Riti ütles, et zürii punkte oli sellel nii palju, et ma olin omadega tipus! Osalejaid oli kõvasti üle saja.
Teema oli vaba – sest see oli niiöelda konkurssi kinnitamise video. Mina valisin, et ma püüan hoida võimalikult eestimaisena asja. Valikuks osutus Kratt. Miks? Sest oled sa kunagi kratti näinud? Ei? Muidugi mitte. Mul oli vaba voli teha mida iganes tahan, ilma, et see midagi või kedagi meenutaks või jäljendaks. Lisaks Krati lugugi on vahva.
Oli aeg järgmise video käes. Nüüd saadeti uhke kastike vahenditega ning ka teema, mille kohta video olema peaks. Kuna ma otsustasin, et alati kasutan oma elukaaslast igal videol, sest teda on nii huvitav teha igasugu erinevateks karakteriteks ning lisaks teda ennast ka see nii väga huvitab. Aga järgmine teema.. See oli nais-vormis. Ehk siis Nature Goddess (tõlkes Looduse jumalanna). Ma olin üsna vapustatud, et ma ju kurat tahtsin teha meest järgmisena, aga tutkit. Pidin tegema naise. Ja teiseks ma ei tahtnud minna metsa, sest ma olen mereäärest pärit. Okei. Lisaks veel tahtsin teha eesti muistendeid/müüte. Aga Eestlased on nii laisad, et mingi varganäost sulast keda põhimõtteliselt sõnnikust ehitati (kratt), on olemas, aga mereäärseid huvitavaid elukaid pole. Ma olin ausalt häiritud.
Siis mõtlesin, et meil on näkid.. ja Mere-ema! Seekord otsustasin ka, et ei kasuta väga palju erieffekte, vaid maalin ja joonistan!
Ja ennäe imet, ma olin Top 10 hulgas. Ja veel AINUKESE Eestlasena. Uuh, pressure was on! Aga nüüd läks mul kõige kiiremaks.. Sisuliselt oli järgmise video tegemiseks vaid 1 päev! Mis tõttu ma kaotasin närvi ja Top 10 oli mu jaoks lagi, kuhu ma jõudsin. Mis on omaette muljetavaldav tulemus!
Uuel aastal uuesti ja veel paremini. Olen sellel teekonnal saanud omale väga hea sõbranna lätist, kes Top 20 juures jäi minust maha, aga ma poleks uskunud, et selline inimene minu teele ette koliseb. Me oleks NYXi finaalüritusel kohtunud, aga kahjuks mina pidin tööl olema, ning see üritus jäi minu jaoks ära. Aga ta vlogis ja ma sain ka natuke aimu, mis toimus 🙂 vaata SIIT.
Lõpetuseks, vihjeks, ma kogun juba järgmiseks aasta NYXi Face Awardsiks materjali ja luban, et tulen millegi vaimustavaga lagedale!
Hõissa!